אבי ברכר

אָבִי בְּרֵכֶר (נולד ב-22 בדצמבר 1969) הוא במאי תיאטרון ורופא ילדים ישראלי.

ביוגרפיה
ברכר, בן יחיד לוויגדור, יליד רומניה, ומרים, ילידת אוסטריה, נולד וגדל בחיפה. בשנת 1987 סיים בהצטיינות את לימודי התיכון בבית הספר הריאלי במגמה ריאלית.

רפואה
למד רפואה בפקולטה לרפואה של הטכניון במסגרת העתודה האקדמית, ובשנת 1995 קיבל את התואר דוקטור לרפואה בהצטיינות. עם סיום לימודיו שירת בצה"ל כקצין בחיל השריון. בין השנים 2000–2004 התמחה ברפואת ילדים במרכז רפואי כרמל.

החל משנת 2004 עובד כרופא ילדים התפתחותי במכון לנוירולוגיה והתפתחות הילד, מטעם "שירותי בריאות כללית" ומומחה ברפואת ילדים במרפאה עצמאית. מעניק ייעוץ מקצועי בעמותת אלווין בגן לילדים בספקטרום האוטיזם וילדים עם צרכים מיוחדים.

נותן מגוון הרצאות בתחומי התפתחות הילד (בהן השפעת המדיה על הגיל הרך, קשיי ויסות, על רצף האוטיזם).

תיאטרון
בגיל 8 לקחו אותו הוריו להצגה "הכתובה" בתיאטרון הבימה, בכיכובם של נסים עזיקרי וליא קניג. ברכר הוקסם ומאותה עת ואילך צפה בהצגות רבות וקרא ואסף אלפי מחזות. במהלך תקופת ההתמחות שלו ברפואה, החליט להגשים את חלומו וללמוד תיאטרון. הוא בוגר תואר ראשון במסלול בימוי של החוג לתיאטרון באוניברסיטת חיפה. במהלך לימודיו ביים שלוש הצגות באורך מלא: "חתונה בורגנית קטנה", "שלום ולהתראות" ו"ספק".

משנת 2003 ברכר חבר ועדת הרפטואר של "תיאטרון הצפון" בקריית חיים. בשנים 2004-2002 היה גם חבר האקדמיה לפרס התיאטרון הישראלי.

ברכר עיבד את "סיפורו של סוס", יצירתו של לב טולסטוי, לתיאטרון. המחזה הוצג ב-2006 בפסטיבל הצגות היחיד מסרחיד בבימויו של ברכר בשפה הערבית וזכה בפרס ההצגה הטובה ביותר בפסטיבל.

ב-2008 ביים את "כל הגברים אותו דבר" שזכתה בפרס ההצגה הטובה ביותר במסגרת פסטיבל ACT2, ההצגה המשיכה ורצה בתיאטרון תמונע וברחבי ישראל. כותב המחזה הוא מאור הרוש, שגם שיחק בהצגה, ולצדו שיחקה בתחילה מלי לוי ואחר-כך ענת מגן-שבו וליטל שוורץ לסירוגין.

ב-2009 ביים את מופע השירים "בנימה אישית" מאת מייק ברנט, שהציג בתיאטרון הספרייה ורץ ברחבי ישראל. הזמר הוא גיא הררי והמנהל המוזיקלי הוא קובי ארליך.

ב-2013 ביים את המחזה "Cock" מאת מייק ברטלט במסגרת תיאטרון תהל. ההצגה עוסקת בג'ון, גבר שיצא מהארון וחי שבע שנים עם גבר, ובהמשך מתאהב באישה וצריך לבחור בין שניהם. ברכר ביים את ההצגה בתוך זירת אגרוף.

בין השנים 2021-2008 ברכר נהל את ארכיון הקאמרי ביחד עם יורם אמיר. ברכר ארגן גם את הארכיון של תיאטרון חיפה בשנים 1988–2003.

בשנת 2017 ביים את ההצגה "האור הגדול של לאונרד פלקי" מאת ג'יימס לסין במסגרת פסטיבל תיאטרונטו בכיכובו של רפי ויינשטוק. ההצגה זכתה במקום הראשון בפרס השחקן המצטיין ע"ש נסים עזיקרי על "ביצוע וירטואוזי ומרגש של רפי וינשטוק".

ברכר הוא ממקימי קרן "רז-רם", קרן המסייעת ליתומים החל משנת 1999 לקדם את עצמם בתחומי אמנות שונים. שימש עד 2005 בתור מזכיר הקרן. החל משנת 2014 מכהן כיו"ר הקרן. בין השנים 2003- 2021 ברכר חבר ועדת הרפטואר של תיאטרון הצפון בקריית חיים.

טלוויזיה
בשנים 2011–2012 הגיש פינת המלצות תרבות בימי חמישי ב"חדשות המקומיות" בערוץ 3. בשנת 2014 השתתף בפרק שעסק באבהות חד-הורית במסגרת תוכנית הטלוויזיה "משפחה מאושרת בשישה שיעורים", שיצר אייל דורון ושודרה בערוץ 2, בהנחיית יורם יובל ואירי ריקין.

פרסים
 2006 – "סיפורו של סוס" זכתה בפרס ההצגה הטובה ביותר במסגרת פסטיבל מסרחיד.
 2008 - "כל הגברים אותו דבר" זכתה בפרס ההצגה הטובה ביותר במסגרת פסטיבל T2AC.
 2012 - פרס ראש עיריית תל אביב ע"ש אברהם בן-יוסף (ביחד עם יורם אמיר) – עובד מצטיין (ארכיון תיאטרון הקאמרי).
 2017 - פרס השחקן המצטיין ע"ש נסים עזיקרי לרפי וינשטוק על הופעתו בהצגה "האור הגדול של לאונרד פלקי" בבימויו של ברכר בפסטיבל תיאטרונטו.

בימוי ומשחק
 שנה  הצגה  מחזאי  תפקידים  תיאטרון/פסטיבל 2022 קומדיה שחורה פיטר שאפר בימוי החוג לתיאטרון אוניברסיטת חיפה 2017 האור הגדול של לאונרד פלקי ג'יימס לסין בימוי ועיצובתיאטרונטו יוני 2015 הטרגדיה הגדולה של גברת צוקרמן נועה שכטר בימוי פרויקט המחזאים 2 פרויקט המחזאים 2 R&J (עיבוד לרומיאו ויוליה של שייקספיר) ג'ו קאלארקו בימוי ועיצוב תיאטרון תהל אוקטובר 2013 Cock מייק ברטלט בימוי ועיצוב תיאטרון תהל 2012 מעבר לגבולין ישראל המאירי משחק החוג לתיאטרון של אוניברסיטת חיפה יוני 2009 בית ספר לנשים מולייר עיבוד ובימוי החוג לתיאטרון של אוניברסיטת חיפה מרץ 2009 בנימה אישית מייק ברנט מופע שירים של מייק ברנט בימוי תיאטרון הספרייה ורחבי ישראל יוני 2008 כל הגברים אותו הדבר מאור הרוש בימוי פסטיבל ACT2 ואחר כך תיאטרון תמונע וקפה-תיאטרון הקאמרי אוגוסט 2007 שמועות ניל סיימון בימוי החוג לתיאטרון של אוניברסיטת חיפה מאי 2007 עיר גוססת כריסטופר שין בימוי הבמה השלישית בבית צבי אוקטובר 2006 סיפורו של סוס על פי לב טולסטוי עיבוד ובימוי במסגרת מסרחייד 5 בעכו (פסטיבל הצגות יחיד) מרץ 2006 חתונה מושלמת רובין האודן עוזר במאי של מוני מושונוב הבימה אוגוסט 2005 ספק ג'ון פטריק שאנלי בימוי החוג לתיאטרון של אוניברסיטת חיפה מאי 2005 אדיפוס סנקה עוזר במאי של מייק רוטנברג החוג לתיאטרון של אוניברסיטת חיפה מרץ 2005 חתונה בורגנית קטנה ברטולט ברכט בימוי החוג לתיאטרון של אוניברסיטת חיפה 2004 אונדין, בבימויה של דליה שימקו ז'אן אנוי משחק החוג לתיאטרון של אוניברסיטת חיפה 2004 הקומיקאים ניל סיימון עוזר במאי של אילן רונן הבימה 2004 שלושה ימים של גשם ריצ'רד גרינברג עוזר במאי של אתי רזניק תיאטרון הספרייה 2004 שלום ולהתראות את'ול פיוגארד בימוי החוג לתיאטרון של אוניברסיטת חיפה 2003 עשב השדה שרה דניאלס עוזר במאי של עמית גזית, מנהל הצגה ומשחק בתפקיד משנה החוג לתיאטרון של אוניברסיטת חיפה

לקריאה נוספת
אירית רונה, "מערכה ראשונה, מרופא", בעיתון "כלבו", 30 ביוני 2006, עמ' 50-48.
יונתן הללי, "דוקטור לתיאטרון", בעיתון "מעריב", 16 במרץ 2006, עמ' 13.
אריה יאס, כתבה על ההצגה "סיפורו של סוס", בערוץ 33, 2006.

קישורים חיצוניים

ראיונות וסרטונים באתר יו טיוב
 חנה בירו בריאיון עם אבי ברכר, ד"ר ברכר ומיסטר אבי dr. avi brecher, 24 בספטמבר 2008
 על רופא ילדים שרוצה להיות במאי תיאטרון, יומן אקדמי, אוניברסיטת חיפה, 13 בנובמבר 2012

קורות חיים
 קורות חיים קצרים של אבי ברכר , באתר תיאטרון תהל
 קורות חיים קצרים של אבי ברכר, באתר בת"י – איגוד במאי התיאטרון בישראל
 אלה פודה, "חולה בחיידק התיאטרון", באתר theatreworld

ראיונות וכתבות פרופיל
 איתי טטרו, "אבא עצמאי", בעיתון "גפן", 1 במאי 2014
 הילה אהרון בריק, "ריאיון – רופא וחולה תיאטרון", באתר "הבמה", 9 באוגוסט 2007


אודות ההצגה Cock
 ריאיון עם אבי ברכר, במאי המחזה COCK, בתוכנית הטלוויזיה "חדר החדשות", ערוץ 51 בHOT, שמורה יו טיוב, 6 באוקטובר 2013

 הילה ציגל, "אהבה ב-13 סיבובים", באתר "מרתה יודעת", 2 בינואר 2014
 רז ישראלי, , באתר nrg מעריב, 30 בספטמבר 2013

אודות ההצגה "כל הגברים אותו דבר"
 אודות ההצגה, באתר תיאטרון תמונע
 קטע וידאו מתוך ההצגה, באתר יו טיוב, 2 ביוני 2014

אודות ההצגה "סיפורו של סוס"
 על הצגת היחיד "סיפורו של סוס", יומן אקדמי, אוניברסיטת חיפה, 21 בנובמבר 2012

אודות ההצגה "בית ספר לנשים"
 "הצגה בתוך הצגה", באתר "לצאת חיפה סיטי", 29 ביוני 2009

הערות שוליים

קטגוריה:במאי תיאטרון ישראלים
קטגוריה:התיאטרון הקאמרי
קטגוריה:רופאי ילדים ישראלים
קטגוריה:פעילים חברתיים ישראלים
קטגוריה:בוגרי בית הספר הריאלי
קטגוריה:רופאי שירותי בריאות כללית
קטגוריה:רופאי ילדים יהודים
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:בוגרי העתודה האקדמית
קטגוריה:ישראלים שנולדו ב-1969